Bílaleigan Procar hagnaðist um tæplega hálfa milljón króna á síðasta rekstrarári samanborið við 35 milljóna króna hagnað árið áður . Tekjur bílaleigunnar námu 970 milljónum króna og drógust lítillega saman frá fyrra ári . Þá nam rekstrarhagnaður 89 milljónum króna . Eignir Procar námu tæplega 1,2 milljörðum króna og eigið fé nam 74 milljónum króna . Skuldir námu 1,1 milljarði króna . Laun og launatengd gjöld námu rúmlega 281 milljón króna og hækkuðu um 15 milljónir frá árinu 2017 , en ársverk bílaleigunnar árið 2018 voru 40 talsins . Félagið Platinum ehf. er stærsti hluthafi Procar með 65% hlut í sinni eigu , en eftirstandandi 35% eru í eigu Gunnars Björns Gunnarssonar . Í byrjun árs var Procar mikið í umræðunni , eftir að greint var frá því að félagið hefði um árabil stundað það að breyta kílómetrastöðu bíla sinna áður en þeir voru settir á sölu .